Projektas

**JURBARKO RAJONO SAVIVALDYBĖS TARYBA**

|  |
| --- |
| SPRENDIMAS **DĖL JURBARKO R. SKIRSNEMUNĖS JURGIO BALTRUŠAIČIO PAGRINDINĖS MOKYKLOS NUOSTATŲ PATVIRTINIMO** |
|  |
|  |
| {$WDATA} Nr. {$NR} |
| Jurbarkas |

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos biudžetinių įstaigų įstatymo 4 straipsnio 2 dalimi, 3 dalies 1 punktu bei 4 dalimi, 6 straipsnio 2 ir 5 dalimis, Nuostatų, įstatų ar statutų įforminimo reikalavimais, patvirtintais Lietuvos Respublikos švietimo ir mokslo ministro 2011 m. birželio 29 d. įsakymu Nr. V-1164 „Dėl Nuostatų, įstatų ar statutų įforminimo reikalavimų patvirtinimo“, Mokymo nuotoliniu ugdymo proceso organizavimo kriterijų aprašu, patvirtintu Lietuvos Respublikos švietimo, mokslo ir sporto ministro 2020 m. liepos 2 d. įsakymu Nr. V-1006 „Dėl mokymo nuotoliniu ugdymo proceso organizavimo būdu kriterijų aprašo patvirtinimo“, ir atsižvelgdama į Jurbarko r. Skirsnemunės Jurgio Baltrušaičio pagrindinės mokyklos 2021 m. kovo 10 d. raštą Nr. S-23 „Dėl Jurbarko r. Skirsnemunės Jurgio Baltrušaičio pagrindinės mokyklos patvirtinimo“, Jurbarko rajono savivaldybės taryba nusprendžia:

1. Patvirtinti Jurbarko r. Skirsnemunės Jurgio Baltrušaičio pagrindinės mokyklos nuostatus (pridedama).
2. Įgalioti Jurbarko r. Skirsnemunės Jurgio Baltrušaičio pagrindinės mokyklos direktorę Dainorą Saulėnienę pasirašyti pakeistus Jurbarko r. Skirsnemunės Jurgio Baltrušaičio pagrindinės mokyklos nuostatus ir įpareigoti iki 2021 m. balandžio 10 d. pateikti juos įregistruoti Juridinių asmenų registre.
3. Pripažinti netekusiu galios Jurbarko rajono savivaldybės tarybos 2015 m. sausio 29 d. sprendimą Nr.T2-1 „Dėl Jurbarko r. Skirsnemunės Jurgio Baltrušaičio pagrindinės mokyklos nuostatų patvirtinimo“ nuo naujų mokyklos nuostatų įregistravimo Juridinių asmenų registre dienos.
4. Paskelbti šį sprendimą Teisės aktų registre ir Jurbarko rajono savivaldybės interneto svetainėje.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras |  |

Vizos:

Administracijos direktorius R. Bastys

Teisės ir civilinės metrikacijos skyriaus vedėja R. Vančienė

Tarybos ir mero sekretoriato teisininkė A. Tamošaitytė

Dokumentų ir viešųjų ryšių skyriaus vyr. specialistas A. Gvildys

Parengė

Jolita Jablonskienė, tel. (8 447) 70 190, el. p.

PATVIRTINTA

Jurbarko rajono savivaldybės

tarybos 2021 m. kovo 25 d.

sprendimu Nr. T2-

JURBARKO R. SKIRSNEMUNĖS JURGIO BALTRUŠAIČIO PAGRINDINĖS MOKYKLOS NUOSTATAI

1. BENDROSIOS NUOSTATOS

1. Jurbarko r. Skirsnemunės Jurgio Baltrušaičio pagrindinės mokyklos nuostatai (toliau – Nuostatai) reglamentuoja Skirsnemunės Jurgio Baltrušaičio pagrindinės mokyklos veiklos sritį ir rūšis, tikslą, uždavinius, funkcijas, mokymosi pasiekimus įteisinančių dokumentų išdavimą, mokyklos teises, mokyklos veiklos organizavimą ir valdymą, mokyklos bendruomenės narių teises, pareigas ir atsakomybę, mokyklos savivaldą, darbuotojų priėmimą į darbą, jų darbo apmokėjimo tvarką ir atestaciją, mokyklos turtą, lėšas, jų naudojimo tvarką, finansinės veiklos kontrolę, reorganizavimo, likvidavimo ir pertvarkymo tvarką.

2. Oficialus švietimo įstaigos pavadinimas – Jurbarko r. Skirsnemunės Jurgio Baltrušaičio pagrindinė mokykla, sutrumpintas pavadinimas – Skirsnemunės Jurgio Baltrušaičio pagrindinė mokykla (toliau – Mokykla). Mokykla įregistruota Juridinių asmenų registre, kodas 190919221.

3. Remiantis istoriniais šaltiniais Mokykla įsteigta 1844 metais. 1998 metais Mokyklai suteiktas Jurgio Baltrušaičio vardas.

4. Teisinė forma – biudžetinė įstaiga, priklausomybė – savivaldybės.

5. Mokyklos savininkas – Jurbarko rajono savivaldybė.

6. Savininko teises ir pareigas įgyvendinanti institucija – Jurbarko rajono savivaldybės taryba, kuri vykdo Lietuvos Respublikos vietos savivaldos įstatyme, Lietuvos Respublikos biudžetinių įstaigų įstatyme, Lietuvos Respublikos švietimo įstatyme ir kituose įstatymuose bei šiuose Nuostatuose jos kompetencijai priskirtus įgaliojimus.

7. Mokyklos adresas – Šaltinio g. 22, Skirsnemunės k., Jurbarko r. sav.

8. Švietimo įstaigos grupė – bendrojo lavinimo mokykla.

9. Švietimo įstaigos tipas – pagrindinė mokykla.

10. Pagrindinė paskirtis – organizuoti ir vykdyti ugdymo procesą mokiniams pagal ikimokyklinio, priešmokyklinio, pradinio ir pagrindinio ugdymo programas bei neformaliojo vaikų švietimo programas ir suteikti pradinį ir pagrindinį išsilavinimą.

11. Mokymo kalba – lietuvių.

12. Mokyklos mokymo formos yra šios: grupinio mokymosi ir (ar) pavienio mokymosi:

12.1. grupinio mokymosi forma įgyvendinama kasdieniu ir (ar) nuotoliniu mokymo proceso organizavimo būdais;

12.2. pavienio mokymosi forma įgyvendinama savarankišku, nuotoliniu mokymo proceso organizavimo būdais.

13.Vykdomos švietimo programos – ikimokyklinio ugdymo, priešmokyklinio ugdymo, pradinio ir pagrindinio ugdymo.

14. Mokykla yra viešasis juridinis asmuo, turintis antspaudą su valstybės herbu ir Mokyklos pavadinimu, atsiskaitomąją ir kitas sąskaitas Lietuvos Respublikos įregistruotuose bankuose, atributiką, numatyta tvarka įgytą paramos gavėjo statusą ir galintis gauti paramą, savo veiklą grindžia Lietuvos Respublikos Konstitucija, Lietuvos Respublikos įstatymais, Lietuvos Respublikos nutarimais, Lietuvos Respublikos švietimo, mokslo ir sporto ministro įsakymais, kitais teisės aktais ir šiais Nuostatais.

II. MOKYKLOS VEIKLOS SRITYS IR RŪŠYS, TIKSLAS, UŽDAVINIAI, FUNKCIJOS, MOKYMOSI PASIEKIMUS ĮTEISINANČIŲ DOKUMENTŲ IŠDAVIMAS

15. Mokyklos veiklos sritis – švietimas. Veiklos rūšys (pagal Ekonominės veiklos rūšių klasifikatorių, patvirtintą Statistikos departamento prie Lietuvos Respublikos Vyriausybės generalinio direktoriaus 2007 m. spalio 31 d. įsakymu Nr. DĮ-226 „ Dėl Ekonominės veiklos rūšių klasifikatoriaus pavadinimo“):

15.1. Mokyklos švietimo veiklos rūšys:

15.1.1. pagrindinė veiklos sritis – pagrindinis ugdymas, kodas 85.31.10;

15.2. kitos švietimo veiklos rūšys:

15.2.1. ikimokyklinis ugdymas, kodas 85.10.10;

15.2.2. priešmokyklinis ugdymas, kodas 85.10.20;

15.2.3 pradinis ugdymas, kodas 85.20;

15.2.4. kultūrinis švietimas, kodas 85.52;

15.2.5. kitas, niekur nepriskirtas, švietimas, kodas 85.59;

15.2.6. švietimui būdingų paslaugų veikla, kodas 85.60;

15.3. kitos ne švietimo veiklos rūšys:

15.3.1. nuosavo arba nuomojamojo nekilnojamojo turto nuoma ir eksploatavimas, kodas 68.20;

15.3.2. vaikų poilsio stovyklų veikla, kodas 55.20.20;

15.3.3. vaikų dienos priežiūros veikla, kodas 88.91*;*

15.3.4. bibliotekų ir archyvų veikla, kodas 91.01.

16. Mokyklos veiklos tikslas – plėtoti dvasines, intelektines ir fizines asmens galias, ugdyti kūrybingą, atsakingą pilietį, įgijusį kompetencijų, būtinų sėkmingai socialinei integracijai ir tolimesniam mokymuisi, profesinei karjerai.

17. Mokyklos uždaviniai:

17.1. užtikrinti kokybišką ikimokyklinio, priešmokyklinio, pradinio ir pagrindinio, neformaliojo vaikų švietimo programų vykdymą;

17.2. ugdymo procesą grįsti pedagogo asmenybe ir jo pasaulėžiūros, dorovinės ir profesinės kompetencijos nuolatinio augimo nuostata;

17.3. teikti informacinę, psichologinę, socialinę pedagoginę, specialiąją pedagoginę, specialiąją pagalbą;

17.4. užtikrinti sveiką, saugią, užkertančią smurto, prievartos apraiškoms ir žalingiems įpročiams aplinką.

17.5. sudaryti sąlygas darbuotojams tobulinti kvalifikaciją, dalintis gerąja patirtimi.

18. Mokykla atlieka šias funkcijas:

18.1. formuoja ugdymo turinį vadovaudamasi pagal Lietuvos Respublikos švietimo, mokslo ir sporto ministro patvirtintomis Bendrosiomis programomis, atsižvelgdama į mokinių ugdymo(si) poreikius ir interesus, mokinių pasiekimų ir pažangos vertinimo ugdymo procese informaciją, Mokyklos veiklos įsivertinimo ir išorinio vertinimo duomenis;

18.2. rengia ir įgyvendina pradinio ir pagrindinio ugdymo programas papildančius bei mokinių poreikius tenkinančius šių programų modulius, neformaliojo vaikų švietimo programas;

18.3. vykdo ikimokyklinio, priešmokyklinio, pradinio ir pagrindinio ugdymo, neformaliojo vaikų švietimo programas, mokymo sutartyse sutartus įsipareigojimus, užtikrina geros kokybės švietimą;

18.4. konkretina ir individualizuoja formaliojo švietimo programas skirtingų gebėjimų mokiniams;

18.5. dalyvauja mokinių ugdymo pasiekimų tyrime ir patikrinime teisės aktų nustatyta tvarka;

18.6. Mokykla išduoda mokymosi pasiekimus įteisinančius dokumentus Lietuvos Respublikos švietimo, mokslo ir sporto ministro nustatyta tvarka;

18.7. sudaro palankias sąlygas veikti mokinių organizacijoms, skatinančioms mokinių dorovinį, tautinį, pilietinį sąmoningumą, patriotizmą, puoselėjančioms kultūrinę ir socialinę brandą, padedančioms tenkinti saviugdos ir saviraiškos poreikius;

18.8. teikia mokiniams pedagoginę, informacinę, psichologinę, socialinę pedagoginę, specialiąją pedagoginę ir kitokią pagalbą, užtikrina profesinį orientavimą, informavimą ir konsultavimą;

18.9. sudaro sąlygas kiekvienam mokiniui nuolat dalyvauti bent vienoje nuoseklioje, ilgalaikėje socialines ir emocines kompetencijas ugdančioje prevencinėje programoje, apimančioje smurto, alkoholio, tabako ir kitų psichiką veikiančių medžiagų vartojimo prevenciją, sveikos gyvensenos skatinimą, įgyvendinant Lietuvos Respublikos švietimo, mokslo ir sporto ministro patvirtintas rekomendacijas dėl smurto prevencijos įgyvendinimo mokyklose;

18.10. organizuoja mokinių, turinčių specialiųjų ugdymosi poreikių, įtraukųjį ugdymą(si);

18.11. organizuoja mokiniams nuotolinį mokymą, mokymą namie Lietuvos Respublikos teisės aktų nustatyta tvarka;

1812. bendradarbiauja su mokinių tėvais (kitais atstovais pagal įstatymą), asmens ir visuomenės sveikatos priežiūrą vykdančiomis institucijomis saugant ir stiprinant mokinių sveikatą;

18.13. vykdo vaiko minimalios priežiūros priemones Lietuvos Respublikos teisės aktų nustatyta tvarka, sudaro Mokyklos Vaiko gerovės komisiją, kuri organizuoja ir koordinuoja švietimo programų pritaikymą mokiniams, turintiems specialiųjų ugdymosi poreikių, švietimo pagalbos teikimą, rūpinasi saugios ir palankios mokiniams aplinkos kūrimu bei atlieka kitas su vaiko gerove susijusias funkcijas;

18.14. sudaro sveikas ir saugias mokymosi ir darbo aplinkos sąlygas;

18.15. rūpinasi ugdymo turiniui įgyvendinti reikiamos materialinės bazės ir skaitmeninės mokymosi aplinkos kūrimu;

18.16. atlieka Mokyklos veiklos kokybės įsivertinimą;

18.17. viešai skelbia informaciją apie Mokyklos veiklą Lietuvos Respublikos švietimo, mokslo ir sporto ministro nustatyta tvarka;

18.18. atlieka kitas Lietuvos Respublikos įstatymų ir kitų teisės aktų numatytas funkcijas.

19. Mokykla išduoda mokymosi pasiekimus įteisinančius dokumentus Lietuvos Respublikos švietimo, mokslo ir sporto ministro nustatyta tvarka.

III. MOKYKLOS TEISĖS IR PAREIGOS

20. Mokykla, įgyvendindama jai pavestus tikslus ir uždavinius, atlikdama jai priskirtas funkcijas, turi teisę:

20.1 bendradarbiauti su Mokyklos veiklai įtakos turinčiais fiziniais ir juridiniais asmenimis;

20.2. įstatymų nustatyta tvarka jungtis į asociacijas, dalyvauti jų veikloje;

20.3. parinkti mokymo metodus ir mokymosi veiklos būdus;

20.4. sudaryti mokymo ir kitas sutartis;

20.5. inicijuoti projektų ir programų rengimą, vykdyti ir dalyvauti šalies ir tarptautiniuose projektuose;

20.6. teikti projektų paraiškas Europos Sąjungos finansinei paramai gauti;

20.7. gauti paramą Lietuvos Respublikos labdaros ir paramos įstatymo nustatyta tvarka;

20.8. naudotis kitomis Lietuvos Respublikos švietimo įstatymo ir kitų teisės aktų suteiktomis teisėmis.

21. Mokykla, siekdama numatyto tikslo ir įgyvendindama jai pavestus uždavinius, atlieka jai paskirtas funkcijas, teikia kokybiškas paslaugas, sudaro mokiniams higienos normas atitinkančias ugdymosi sąlygas, vykdo kitas pareigas, nustatytas Lietuvos Respublikos švietimo įstatyme ir kituose teisės aktuose.

IV. MOKYKLOS VEIKLOS ORGANIZAVIMAS IR VALDYMAS

22. Mokyklos veikla organizuojama pagal Mokyklos direktoriaus patvirtintą:

22.1. strateginį planą, kuriam yra pritarusi Mokyklos taryba ir Jurbarko rajono savivaldybės vykdomoji institucija ar jos įgaliotas asmuo;

22.2. metinį veiklos planą, kuriam yra pritarusi Mokyklos taryba;

22.3. ugdymo planą, kuriam yra pritarusi Mokyklos taryba ir suderinusi Jurbarko rajono savivaldybės vykdomoji institucija ar jos įgaliotas asmuo.

23. Mokyklai vadovauja direktorius, kurį viešo konkurso būdu į pareigas penkeriems metams skiria ir iš jų atleidžia Jurbarko rajono savivaldybės meras Lietuvos Respublikos vietos savivaldos ir Švietimo įstatymų nustatyta tvarka.

24. Mokyklos direktorius tiesiogiai pavaldus Jurbarko rajono savivaldybės merui ir atskaitingas Jurbarko rajono savivaldybės tarybai.

25. Mokyklos direktorius:

25.1. organizuoja Mokyklos darbą, kad būtų įgyvendintas Mokyklos tikslas ir atliekamos nustatytos funkcijos;

25.2. inicijuoja ir organizuoja Mokyklos strateginio plano, metinio veiklos plano, ugdymo plano, švietimo programų rengimą, juos tvirtina, vadovauja jų vykdymui;

25.3. tvirtina Mokyklos vidaus struktūrą ir pareigybių sąrašą, neviršydamas nustatyto didžiausio leistino pareigybių skaičiaus;

25.4. nustatyta tvarka skiria ir atleidžia darbuotojus, rengia ir tvirtina jų pareigybių aprašymus, atlieka kitas su darbo santykiais susijusias funkcijas teisės aktų nustatyta tvarka;

25.5. priima mokinius savininko teises ir pareigas įgyvendinančios institucijos nustatyta tvarka, sudaro mokymo sutartis teisės aktų nustatyta tvarka;

25.6. leidžia įsakymus ir kontroliuoja jų vykdymą;

25.7. sudaro komisijas, darbo grupes;

25.8. tvirtina Mokyklos darbo tvarkos taisykles;

25.9. atsako už Lietuvos Respublikos švietimo įstatymo 26 straipsnyje nurodytos informacijos skelbimą, demokratinį švietimo įstaigos valdymą, užtikrina bendradarbiavimu grįstus santykius, mokytojo etikos normų laikymąsi, skaidriai priimamus sprendimus, bendruomenės narių informavimą, pedagoginio ir nepedagoginio personalo profesinį tobulėjimą, sveiką, saugią, užkertančią kelią bet kokioms smurto, prievartos apraiškoms ir žalingiems įpročiams aplinką;

25.10. inicijuoja Mokyklos savivaldos institucijų sudarymą ir skatina jų veiklą;

25.11. rūpinasi intelektiniais, materialiniais, finansiniais, informaciniais ištekliais, užtikrina optimalų jų valdymą ir naudojimą;

25.12. už mokinio elgesio normų pažeidimą gali skirti mokiniui drausmines auklėjamojo poveikio priemones, numatytas Vaiko teisių apsaugos pagrindų įstatyme;

25.13. Vaiko minimalios ir vidutinės priežiūros įstatymo nustatyta tvarka kreipiasi į Savivaldybės administracijos direktorių dėl minimalios ir vidutinės priežiūros priemonių ir koordinuotai teikiamų paslaugų skyrimo vaikams ir šeimoms;

25.14. sudaro Mokyklos vardu sutartis Mokyklos funkcijoms vykdyti;

25.15. kiekvienais metais teikia Mokyklos bendruomenei ir Mokyklos tarybai svarstyti ir viešai paskelbia savo metų veiklos ataskaitą;

25.16. bendradarbiauja su mokinių tėvais (kitais atstovais pagal įstatymą), pagalbą mokiniui, mokytojui ir Mokyklai teikiančiomis įstaigomis ir institucijomis;

25.17. užtikrina racionalų lėšų ir turto naudojimą, veiksmingą Mokyklos vidaus kontrolės sistemos sukūrimą, jos veikimą ir tobulinimą;

25.18. atstovauja Mokyklai kitose institucijose;

25.19. dalį savo funkcijų Lietuvos Respublikos teisės aktų nustatyta tvarka gali pavesti atlikti Mokyklos direktoriaus pavaduotojams;

25.20. atlieka kitas teisės aktuose ir Mokyklos direktoriaus pareigybės aprašyme nustatytas funkcijas.

26. Mokyklos direktorius atsako už:

26.1. Mokyklos veiklą ir jos rezultatus;

26.2. Lietuvos Respublikos įstatymų ir kitų teisės aktų, Nuostatų laikymąsi, tinkamą funkcijų atlikimą;

26.3. demokratinį Mokyklos valdymą, skaidriai priimamus sprendimus, bendruomenės narių informavimą, personalo kvalifikacijos tobulinimą, sveiką ir saugią Mokyklos aplinką;

26.4. asmens duomenų teisinę apsaugą, teikiamų ataskaitų rinkinių ir statistinių ataskaitų teisingumą.

27. Mokyklos direktoriaus pavaduotojai tiesiogiai vadovauja jų kompetencijai priskirtoms veiklos sritims bei atsako už kokybišką priskirtų funkcijų vykdymą.

28. Mokyklos direktorius įstatymų nustatyta tvarka kartu su Mokyklos taryba sprendžia klausimą dėl leidimo ant Mokyklos pastatų ar Mokyklos teritorijoje statyti judriojo (mobiliojo) ryšio stotis.

V. MOKYKLOS SAVIVALDA

29. Mokykloje veikia šios savivaldos institucijos: Mokyklos taryba, Mokytojų taryba, Mokinių taryba. Mokytojų metodinei veiklai organizuoti sudaromos metodinės grupės.

30. Mokyklos taryba yra aukščiausia Mokyklos savivaldos institucija, atstovaujanti mokiniams, mokytojams, tėvams (globėjams, rūpintojams) ir telkianti tėvų (globėjų, rūpintojų), mokytojų ir kitų mokyklos bendruomenės narių atstovus svarbiausiems Mokyklos veiklos sričių klausimams aptarti, kolegialiai nagrinėti ir spręsti.

31. Mokyklos taryba vadovaujasi humaniškumo, demokratiškumo, viešumo, racionalumo ir tęstinumo principais.

32. Mokyklos tarybos priimti nutarimai yra privalomi visai Mokyklos bendruomenei.

33. Mokyklos direktorius gali teikti iš naujo svarstyti tuos Mokyklos tarybos nutarimus, kurie prieštarauja Mokyklos veiklą reglamentuojantiems dokumentams.

34. Jei Jurbarko rajono savivaldybės taryba ar jos įgaliota institucija, ar švietimo priežiūrą vykdančios instancijos nustato, kad Mokyklos tarybos priimti sprendimai prieštarauja įstatymams ir kitiems teisės aktams, siūlo Mokyklos tarybai juos svarstyti iš naujo. Mokyklos tarybai atsisakius, ginčas sprendžiamas įstatymų nustatyta tvarka.

35. Mokyklos tarybos nuostatus tvirtina Mokyklos taryba.

36. Mokyklos tarybos nuostatai gali būti keičiami ar papildomi Mokyklos tarybos nutarimu paprasta balsų dauguma. Inicijuoti Mokyklos tarybos nuostatų pakeitimą gali:

36.1. Mokyklos tarybos narys (-iai);

36.2. mokyklos administracija;

36.3. mokyklos savininko teises ir pareigas įgyvendinanti institucija.

37. Mokyklos taryba sudaroma iš 9 narių: 3 tėvų (globėjų, rūpintojų), 3 pedagogų ir trijų 8–10 klasių mokinių.

38. Mokytojus į Mokyklos tarybą atviru balsavimu renka Mokytojų taryba.

39. Tėvai į Mokyklos tarybą renkami visuotiniame susirinkime.

40. Mokinius į Mokyklos tarybą deleguoja Mokinių taryba.

41. Mokyklos taryba renkama trejiems metams (kadencijos metu gali būti pakeičiami mokiniai, kurie baigė Mokyklą ar tėvai, kurių vaikai nebesimoko Mokykloje). Pasibaigus Mokyklos tarybos kadencijai, Mokyklos direktorius organizuoja naujus Mokyklos tarybos rinkimus. Kadencijos metu pakeičiami mokiniai, kurie baigė Mokyklą ar tėvai, kurių vaikai nebesimoko Mokykloje. Likus ne mažiau kaip vienam mėnesiui iki Mokyklos tarybos kadencijos pabaigos, skelbiami nauji Mokyklos tarybos rinkimai. Kadencijų skaičius Mokyklos tarybos nariams nėra ribojamas.

42. Mokyklos tarybai vadovauja pirmininkas. Pirmininką renka Mokyklos tarybos nariai atviru balsavimu pirmojo posėdžio metu. Pirmąjį naujos kadencijos Mokyklos tarybos posėdį kviečia Mokyklos direktorius be balso teisės, kitus – Mokyklos tarybos pirmininkas. Mokinys negali būti Mokyklos tarybos pirmininku.

43. Mokyklos tarybos narį gali atšaukti jį išrinkusi institucija. Į atšaukto nario vietą išrenkamas naujas narys.

44. Mokyklos tarybos posėdžiai kviečiami ne rečiau kaip 2 kartus per metus. Prireikus gali būti sušauktas neeilinis Mokyklos tarybos posėdis.

45. Mokyklos tarybos posėdį šaukia pirmininkas savo iniciatyva arba Mokyklos tarybos nutarimu. Mokyklos tarybos posėdį gali inicijuoti Mokyklos administracija (direktorius, direktoriaus pavaduotojai ugdymui).

46. Mokyklos tarybos posėdis yra teisėtas, jei jame dalyvauja 2/3 narių. Nutarimai priimami posėdyje dalyvaujančiųjų balsų dauguma.

47. Į Mokyklos tarybos posėdžius be balso teisės gali būti kviečiamas Mokyklos direktorius, direktoriaus pavaduotojai, mokytojai, mokinių tėvai ir kiti asmenys, susiję su svarstomu klausimu.

48. Mokyklos taryba atlieka šias funkcijas:

48.1. teikia siūlymų dėl Mokyklos strateginių tikslų, uždavinių ir jų įgyvendinimo priemonių;

48.2. pritaria Mokyklos strateginiam planui, Mokyklos metiniam veiklos planui, Mokyklos ugdymo planui, Mokyklos nuostatams ir kitiems Mokyklos veiklą reglamentuojantiems dokumentams;

48.3. teikia siūlymus mokyklos direktoriui dėl Mokyklos nuostatų pakeitimo ar papildymo, Mokyklos vidaus struktūros tobulinimo;

48.4. svarsto siūlymus dėl gyventojų pajamų mokesčio paramos lėšų panaudojimo, mokyklos rėmėjų ir kitus su Mokyklos finansine veikla susijusius klausimus;

48.5. išklauso Mokyklos ir direktoriaus metines veiklos ataskaitas ir teikia siūlymus Progimnazijos direktoriui dėl veiklos tobulinimo, saugių ugdymo(si) ir darbo sąlygų sudarymo;

48.6. svarsto Mokyklos savivaldos institucijų ar Mokyklos bendruomenės narių iniciatyvas ir teikia siūlymus Mokyklos direktoriui;

48.7. deleguoja atstovus į Mokyklos Mokytojų ir pagalbos mokiniui (išskyrus psichologus) atestacijos ir viešo konkurso laisvai Mokyklos direktoriaus vietai užimti komisijas;

48.8. aptaria siūlymus dėl vadovėlių ir mokymo priemonių užsakymo, mokinių žinių ir gebėjimų vertinimo sistemos parinkimo, renginių organizavimo;

48.9. inicijuoja Mokyklos bendruomenės ir visuomenės bendradarbiavimą;

48.10. sprendžia kitus teisės aktų nustatytus ar Mokyklos direktoriaus teikiamus klausimus.

49. Mokyklos tarybos nutarimai yra teisėti, jei jie neprieštarauja teisės aktams.

50. Mokyklos taryba už savo veiklą vieną kartą per metus atsiskaito Mokyklos bendruomenei.

51. Mokytojų taryba – nuolat veikianti Mokyklos savivaldos institucija pedagogų profesiniams ir bendriesiems ugdymo klausimams spręsti. Ją sudaro Mokyklos direktorius, direktoriaus pavaduotojai ugdymui, visi Mokykloje dirbantys mokytojai, švietimo pagalbą teikiantys specialistai, ir kiti ugdymo procese dalyvaujantys darbuotojai.

52. Mokytojų tarybai vadovauja Mokyklos direktorius, jo nesant – Mokyklos direktoriaus funkcijas atliekantis pavaduotojas ugdymui.

53. Mokytojų tarybos dokumentus Lietuvos Respublikos teisės aktų nustatyta tvarka tvarko Mokytojų tarybos sekretorius, išrenkamas iš Mokytojų tarybos narių atviru balsavimu balsų dauguma dvejiems metams. Kadencijų skaičius Mokytojų tarybos sekretoriui nėra ribojamas.

54. Mokytojų tarybos posėdžiai šaukiami prasidedant ir baigiantis mokslo metams, taip pat ne rečiau kaip vieną kartą per pusmetį (trimestrą). Prireikus gali būti sušauktas neeilinis Mokytojų tarybos posėdis.

55. Mokytojų tarybos posėdžiai yra teisėti, jei juose dalyvauja ne mažiau kaip du trečdaliai tuo metu dirbančių tarybos narių. Nutarimai priimami dalyvaujančiųjų balsų dauguma.

56. Į Mokytojų tarybos posėdžius pagal poreikį gali būti kviečiami kitų Mokyklos savivaldos institucijų atstovai, kiti asmenys, kurie turi patariamojo balso teisę.

57. Mokytojų taryba:

57.1. aptaria praktinius švietimo įgyvendinimo klausimus, mokinių ugdymosi rezultatus, pedagoginės veiklos tobulinimo būdus, Mokyklos veiklos kokybės įsivertinimo rezultatus;

57.2. teikia siūlymus dėl Mokyklos strateginio plano, metinio veiklos plano, aptaria ugdymo plano, bendrųjų programų įgyvendinimo ir išsilavinimo standartų pasiekimo bei kitus klausimus;

57.3. priima sprendimus dėl mokinių kėlimo į aukštesnę klasę;

57.4. deleguoja atstovus į Mokyklos tarybą ir Mokytojų ir pagalbos mokiniui specialistų (išskyrus psichologus) atestacijos komisiją;

57.5. svarsto mokytojų darbo krūvius;

57.6. priima nutarimus kitais, teisės aktų nustatytais ar Mokyklos direktoriaus teikiamais, klausimais.

58. Mokinių taryba – aukščiausia mokinių savivaldos institucija, renkama vieneriems metams. Mokinių tarybą sudaro mokiniai iš 5–10 klasių (5 kl. – 1 atstovas, 6 kl.– 1 atstovas, 7–8 klasių po 2 atstovus, iš 9–10 klasių po 3 atstovus), kurie renkami klasių mokinių susirinkimuose atviru balsavimu.

59. Mokinių tarybos pirmininkas, jo pavaduotojas renkami vieneriems metams atviru balsavimu balsų dauguma pirmajame tarybos posėdyje.

60. Mokinių tarybai vadovauja pirmininkas, jo nesant – pirmininko pavaduotojas.

61. Pirmąjį naujos kadencijos Mokinių tarybos posėdį kviečia Mokyklos pedagogas, koordinuojantis mokinių savivaldą, be balso teisės, kitus – Mokinių tarybos pirmininkas.

62. Mokinių tarybos posėdis ir jame priimti nutarimai yra teisėti, jei jame dalyvauja ne mažiau kaip du trečdaliai visų tarybos narių. Nutarimai priimami dalyvaujančių tarybos narių balsų dauguma.

63. Mokinių taryba:

63.1. teikia siūlymus dėl ugdymosi organizavimo, neformaliojo vaikų švietimo, socialinės veiklos;

63.2. svarsto Mokyklos direktoriaus teikiamus klausimus, dalyvauja rengiant Mokyklos veiklą reglamentuojančius dokumentus;

63.3. inicijuoja ir padeda organizuoti Mokyklos renginius, akcijas, vykdyti prevencines programas;

63.4. deleguoja mokinius į Mokyklos tarybą, atstovauja mokinių interesams savivaldos institucijose;

63.5. bendradarbiauja su Mokyklos administracija, kitomis savivaldos institucijomis, socialiniais partneriais, kitų mokyklų mokinių savivaldos institucijomis.

64. Mokinių taryba apie savo veiklą atsiskaito mokinių bendruomenei.

65. Mokykloje metodinei veiklai organizuoti sudaromos dalykų metodinės grupės. Metodinės grupės nariai yra vieno ar kelių mokomųjų dalykų mokytojai. Metodinei grupei vadovauja atviru balsavimu grupės narių dvejiems metams išrinktas pirmininkas. Kadencijų skaičius metodinių grupių pirmininkams nėra ribojamas. Grupių veiklą koordinuoja direktoriaus pavaduotojas ugdymui.

66. Metodinė grupė atlieka šias funkcijas:

66.1. aptaria ugdymo turinį, mokinių ugdymosi poreikius ir susitaria dėl mokomųjų dalykų, dalykų modulių, pasirenkamųjų dalykų pasiūlos;

66.2.atrenka, integruoja ir derina mokomųjų dalykų mokymo turinį;

66.3. tariasi dėl mokomųjų dalykų ilgalaikių planų rengimo principų ir tvarkos;

66.4. aptaria klausimus dėl vadovėlių ir mokymo priemonių pasirinkimo bei naudojimo;

66.5. nagrinėja mokinių ugdymo(si) sėkmingumą, jų pasiekimus;

66.6. susitaria dėl mokinių pasiekimų ir pažangos vertinimo būdų;

66.7. konsultuojasi tarpusavyje ir su švietimo pagalbos specialistais dėl mokinių, turinčių specialiųjų ugdymosi poreikių, mokymo, pedagoginių problemų sprendimo būdų ir darbo metodikos;

66.8. dalijasi gerąja patirtimi;

66.9. keičiasi informacija ir bendradarbiauja su kitomis metodinėmis grupėms.

67. Savivaldos institucijų posėdžiai gali būti organizuojami ir vykdomi nuotoliniu būdu.

VII. DARBUOTOJŲ PRIĖMIMAS Į DARBĄ, JŲ DARBO APMOKĖJIMO TVARKA IR ATESTACIJA

68. Darbuotojai į darbą Mokykloje priimami ir atleidžiami iš jo Lietuvos Respublikos darbo kodekso ir kitų teisės aktų nustatyta tvarka.

69. Mokyklos darbuotojų darbo užmokestis skaičiuojamas ir mokamas vadovaujantis Lietuvos Respublikos darbo kodeksu, Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymu, Mokyklos darbuotojų darbo apmokėjimo sistema, suderinta su darbuotojų atstovais ir patvirtinta Mokyklos direktoriaus.

70. Mokyklos direktorius, direktoriaus pavaduotojai ugdymui, mokytojai, švietimo pagalbos specialistai, kiti darbuotojai kvalifikaciją tobulina Lietuvos Respublikos įstatymų, Lietuvos Respublikos Vyriausybės nutarimų, Lietuvos Respublikos švietimo, mokslo ir sporto ministro nustatyta tvarka.

71. Mokyklos mokytojai ir švietimo pagalbos specialistai atestuojami Lietuvos Respublikos švietimo, mokslo ir sporto ministro nustatyta tvarka.

VIII. MOKYKLOS TURTAS, LĖŠOS, JŲ NAUDOJIMO TVARKA, FINANSINĖS VEIKLOS KONTROLĖ IR MOKYKLOS VEIKLOS PRIEŽIŪRA

72. Mokykla patikėjimo teise perduotą Jurbarko rajono savivaldybės turtą valdo, naudoja ir disponuoja juo Lietuvos Respublikos įstatymų ir Jurbarko rajono savivaldybės tarybos nustatyta tvarka.

73. Mokyklos lėšos:

73.1. valstybės biudžeto specialiųjų tikslinių dotacijų Jurbarko rajono savivaldybės biudžetui skirtos lėšos ir Jurbarko rajono savivaldybės biudžeto lėšos, skiriamos pagal patvirtintas sąmatas;

73.2. pajamos už teikiamas paslaugas;

73.3. fondų, organizacijų, kitų juridinių ir fizinių asmenų dovanotos ar kitaip teisėtais būdais perduotos lėšos, tikslinės paskirties lėšos pagal pavedimus;

73.4. kitos teisėtu būdu įgytos lėšos.

74. Mokyklos lėšos naudojamos teisės aktų nustatyta tvarka. Rėmėjų lėšas mokykla naudoja savo nuožiūra.

75. Mokykla buhalterinę apskaitą organizuoja ir finansinę atskaitomybę tvarko Lietuvos Respublikos teisės aktų nustatyta tvarka.

76. Mokykla finansinės veiklos kontrolė vykdoma Lietuvos Respublikos teisės aktų nustatyta tvarka.

77. Mokyklos veiklos priežiūrą vykdo Jurbarko rajono savivaldybės vykdomoji institucija, prireikus pasitelkiant išorinius vertintojus, Lietuvos Respublikos švietimo, mokslo ir sporto ministerija, Progimnazijos veiklos kokybės išorinį vertinimą atlieka Nacionalinė švietimo agentūra.

IX. BAIGIAMOSIOS NUOSTATOS

78. Mokykla turi interneto svetainę *(www.skirsnemune.com),* atitinkančią teisės aktų nustatytus reikalavimus.

79. Mokyklos nuostatus, jų pakeitimus, papildymus tvirtina Jurbarko rajono savivaldybės taryba.

80. Mokyklos nuostatai keičiami ir papildomi Jurbarko rajono savivaldybės tarybos ar jos įgaliotos institucijos, Mokyklos direktoriaus ar Mokyklos tarybos iniciatyva.

81. Mokykla reorganizuojama, pertvarkoma, likviduojama ar vykdoma mokyklos struktūros pertvarka Lietuvos Respublikos teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRITARTA

Skirsnemunės Jurgio Baltrušaičio

pagrindinės mokyklos tarybos

2021 m. kovo 8 d.

posėdžio protokolu Nr.MT-2

JURBARKO RAJONO SAVIVALDYBĖS ADMINISTRACIJOS

ŠVIETIMO, KULTŪROS IR SPORTO SKYRIUS

AIŠKINAMASIS RAŠTAS

**PRIE JURBARKO RAJONO SAVIVALDYBĖS TARYBOS SPRENDIMO**

**„DĖL JURBARKO R. SKIRSNEMUNĖS JURGIO BALTRUŠAIČIO PAGRINDINĖS MOKYKLOS NUOSTATŲ PATVIRTINIMO“**

**projekto**

{$WDATA}

Jurbarkas

|  |
| --- |
| ***1. Parengto projekto tikslai ir uždaviniai.*** |
| Įteisinti nuotolinio mokymo būdą Jurbarko r. Skirsnemunės Jurgio Baltrušaičio pagrindinės mokyklos nuostatuose, atnaujinti kitus nuostatų punktus bei įstaigos veiklos reglamentavimo nuostatas. |
| ***2. Kaip šiuo metu yra sureguliuoti projekte aptarti klausimai.*** |
| Mokyklos veikla organizuojama vadovaujantis Jurbarko rajono savivaldybės tarybos 2015 m. sausio 29 d. sprendimu Nr.T2-1 „Dėl Jurbarko r. Skirsnemunės Jurgio Baltrušaičio pagrindinės mokyklos nuostatų patvirtinimo“ patvirtintais Jurbarko r. Skirsnemunės Jurgio Baltrušaičio pagrindinės mokyklos nuostatais. Šis teisės aktas bus pripažintas netekusiu galios.  Vadovaujantis Mokymo nuotoliniu ugdymo proceso organizavimo kriterijų aprašu, patvirtintu Lietuvos Respublikos švietimo, mokslo ir sporto ministro 2020 m. liepos 2 d. įsakymu Nr. V-1006 „Dėl mokymo nuotoliniu ugdymo proceso organizavimo būdu kriterijų aprašo patvirtinimo“, mokyklos, ketinančios vykdyti mokymą nuotoliniu ugdymo proceso organizavimo būdu, pateikė prašymą bei užpildytą kriterijų lentelę, Savivaldybės administracijos Švietimo, kultūros ir sporto skyrius įvertino pateiktus dokumentus ir parengė mokyklos atitikties nustatytiems reikalavimams pažymą. Nustatyta, kad mokykla atitinka reikalavimus ir gali organizuoti ugdymą nuotoliniu būdu. Šiuo metu galimybė organizuoti ugdymą nuotoliniu būdu numatyta mokyklos ugdymo plane, tačiau vadovaujantis Mokymo nuotoliniu ugdymo proceso organizavimo kriterijų aprašu ši nuostata turi būti teisiškai patvirtinta švietimo įstaigos nuostatuose. |
| ***3. Kokių pozityvių rezultatų laukiama.*** |
| Mokyklos nuostatai atitiks galiojančių teisės aktų reikalavimus, nuostatuose bus įteisintas nuotolinio mokymo būdas ir mokyklai suteikta galimybė vykdyti šią veiklą, patikslinti EVRK veiklos rūšių kodai, atsisakant veiklų, kurių mokykla nevykdo, patikslintos vartojamos sąvokos. |
| ***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.*** |
| Neigiamų pasekmių neturėtų būti. |
| ***5. Kokie šios srities aktai tebegalioja (pateikiamas aktų sąrašas) ir kokius galiojančius aktus būtina pakeisti ar panaikinti, priėmus teikiamą projektą.*** |
| Mokyklos veikla organizuojama vadovaujantis Jurbarko rajono savivaldybės tarybos 2015 m. sausio 29 d. sprendimu Nr.T2-1 „Dėl Jurbarko r. Skirsnemunės Jurgio Baltrušaičio pagrindinės mokyklos nuostatų patvirtinimo“ patvirtintais Jurbarko r. Skirsnemunės Jurgio Baltrušaičio pagrindinės mokyklos nuostatais. Šis teisės aktas bus pripažintas netekusiu galios. |
| ***6. Projekto rengimo metu gauti specialistų vertinimai ir išvados, ekonominiai apskaičiavimai (sąmatos), konkretūs finansavimo šaltiniai.***  Patvirtinus naujus nuostatus papildomų lėšų mokyklos veiklai organizuoti nereikės. Įstaigos nuostatuose bus įteisinta galimybė ir teisė vykdyti nuotolinį mokymą. |
| ***7. Ar reikalingas projekto antikorupcinis vertinimas***  Vertinimas nereikalingas |
| ***8. Projekto iniciatorius, autorius ar autorių grupė.*** |
| Sprendimo projektą parengė Švietimo, kultūros ir sporto skyriaus vedėja Jolita Jablonskienė. |
| ***9. Kiti, autorių nuomone, reikalingi pagrindimai ir paaiškinimai.***  Nėra |
| ***10. Sprendimas įteikiamas (kam ir kiek egz.)*** |
| |  | | --- | | Jurbarko r. Skirsnemunės Jurgio Baltrušaičio pagrindinės mokyklai – vienas sprendimo egzempliorius, Teisės ir civilinės metrikacijos bei Švietimo, kultūros ir sporto skyriams – per DVS. | |

Parengė

Jolita Jablonskienė

{$DATA}